แนวโน้มหุ้นดีดขึ้นลุ้นทะลุ 1,550 จุด
นักวิเคราะห์ฯคาดตลาดหุ้นไทยเช้านี้ดีดขึ้น ลุ้นทะลุ 1,550 จุด รับSentiment บวกจากต่างประเทศ
6 มี.ค. 2556

นักวิเคราะห์ฯคาดตลาดหุ้นไทยเช้านี้ดีดขึ้น ลุ้นทะลุ 1,550 จุด รับSentiment บวกจากต่างประเทศ
นายเทิดศักดิ์ ทวีธีระธรรม ผู้อำนวยการอาวุโส บล.เอเชีย พลัส กล่าวว่า ตลาดหุ้นไทยเช้านี้คาดว่าจะมีการดีดตัวกลับขึ้นไป เนื่องจาก Sentiment ต่างประเทศอยู่ในเกณฑ์ที่ดี โดยตลาดหุ้นอื่นในภูมิภาคเอเชียเช้านี้ต่างปรับตัวขึ้นกันทั่วหน้า น่าจะเป็นการตอบรับตัวเลขเศรษฐกิจของสหรัฐฯที่ทำให้สหรัฐฯยังคงใช้นโยบายอัดฉีดเงินเข้าระบบ 
นอกจากนี้ พื้นฐานตลาดบ้านเราก็ยังไม่ได้มีการเปลี่ยนแปลงอะไร และมีความคาดหวังเม็ดเงินจะยังไหลเข้ามา อีกทั้งมองว่าแรงเก็งกำไรยังคงมีอยู่อย่างต่อเนื่อง ซึ่งสิ่งเหล่านี้จะขับเคลื่อนให้ตลาดฯไปต่อได้ โดยมองว่าวันนี้ดัชนีฯคงจะสามารถทะลุแนว 1,550 จุดขึ้นไปได้ และมีเป้าหมายแนวต้านถัดไปที่ 1,585-1,600 จุด ส่วนแนวรับ 1,535 จุด